《瀑布泉》
宋代·黄非熊

万丈岩头瀑布垂，玉泉拖地雪霏霏。
听来如讶青天漏，望去还霏白练飞。
一洞清音喧碧落，千岩寒色逗斜晖。
终归大海成波浪，权借山僧濯布衣。

作者简介：黄非熊，福建永福（今福建永泰）人，自号南溪处士。仁宗庆历间读书三岛村，得方广岩之胜，作十咏传于世。事见明万历《福州府志》卷五。今录诗十首。